নারী দিবসে পৌষালী স্মরণে ‘রাঙিয়ে দিয়ে যাও’

কলকাতা: বসন্তের রং তিলোত্তমা এই শহরকে প্রাণবন্ত করে তুলেছে। বার্ষিক বসন্ত উৎসব ‘রাঙিয়ে দিয়ে যাও’ এর প্রস্তুতি শেষ। আজ ৮ ই মার্চ শনিবার হাওড়ার নেতাজি সংঘ ক্লাবের প্রাঙ্গণে অনুষ্ঠিত হবে ভারতীয় ধ্রুপদী ও লোকনৃত্যে উদযাপনের এই অনুষ্ঠান। প্রয়াত ওড়িশি নৃত্যগুরু পৌষালী মুখার্জির প্রতি শ্রদ্ধাঞ্জলি এ বছরের এ বছরের এই অনুষ্ঠান। চিত্রশিল্পী সুলগ্না ভট্টাচার্যের নামাঙ্কিত অ্যাকাডেমি ট্রাস্টের প্রযোজনায় ষষ্ঠ বারের জন্য এই অনুষ্ঠান হবে আজ। ওড়িশি নৃত্যশিল্পী সুলগ্নার নৃত্য গুরু ছিলেন প্রয়াত পৌষালী মুখার্জী।
আজকের অনুষ্ঠানে ওড়িশি, ভারতনাট্যম,কথ্থক,মনিপুর, কুচিপুড়ি এবং মোহিনীয়ত্তম থেকে শুরু করে প্রাণবন্ত লোক ও সমসাময়িক ভারতীয় নৃত্যের বিভিন্ন ধারার বিশিষ্ট শিল্পী এবং তাদের নৃত্যের দলগুলিকে মঞ্চে দেখা যাবে।
এবছরের বসন্ত উদযাপন উৎসবে নৃত্যগুরু পৌষালি মুখার্জির প্রতি আন্তরিক শ্রদ্ধা জ্ঞাপন করা অন্যতম লক্ষ্য। সুলগ্নাদেবী জানান, তাঁর নির্দেশনা এবং শিক্ষা আমাকে একজন শিল্পী এবং ব্যক্তি হিসেবে গড়ে তুলেছে। ওড়িশি এবং ভারতীয় ধ্রুপদী নৃত্যের প্রতি তার আবেগ আগামী প্রজন্মকে অনুপ্রাণিত করবে।
আজকের সন্ধ্যায় তাকে এভাবেই সম্মান জানানো হবে।
প্রসঙ্গত, আজকের অনুষ্ঠানে দেশের কিছু সেরা নৃত্যশিল্পীর পরিবেশনা থাকবে। প্রত্যেকেই তাদের অনন্যশৈলী গল্প মঞ্চে নিয়ে আসবেন।